
Б е о г р а д


З А П И С Н И К
31. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО
И  ВОДОПРИВРЕДУ, ОДРЖАНЕ 10. ЈУЛА 2026. ГОДИНЕ


Седница је почела у 13,00 часова.
Седници је председавао Маријан Ристичевић, председник Одбора.
Седници су присуствовали чланови Одбора: Верољуб Матић, Дејан Булатовић, Драган Јовановић, Жика Гојковић, Милија Милетић, Дијана Радовић, Јожеф Тобиаш и Слободан Илић.
Седници су присуствовали заменици чланова Одбора: Миљана Милојевић (заменик Радослава Милојичића), Никола Пантелић (заменик Иване Стаматовић) и Станислава Јаношевић (заменик Жике Гојковића).
Седници нису присуствовали чланови Одбора: Мирослав Алексић, Душан Никезић, др Ана Орег, Слободан Петровић, Зоран Сандић и Горан Петковић, као ни њихови заменици.
Седници су присуствовали представници Министарства пољопривреде, шумарства и водопривреде: Предраг Ројевић, државни секретар, Жељко Радошевић, државни секретар, Јелена Благојевић, државни секретар, Небојша Милосављевић, директор Управе за заштиту биља, Ања Јавор, помоћник министра Сектора за међународну сарадњу и европске интеграције, Глигорије Веселиновић, Сектор за међународну сарадњу и европске интеграције, Љиљана Ивањац, Управа за ветерину и Саша Остојић, Управа за ветерину.
Седници је присуствовао из Удружења СПАС Ференц Мајор, председник Удружења одгајивача свиња Бачка Топола.
Одбор је већином гласова (10 за, 1 није гласао) усвојио следећи:

Д н е в н и   р е д
1. Стање у Управи за ветерину са посебним освртом на заразну болест афричка куга свиња;
2. Разматрање Предлога закона о потврђивању Споразума о сарадњи између Владе Републике Србије и Владе Народне Демократске Републике Алжир у области заштите биља и биљног карантина, који је поднела Влада (број 011-2088/26 од 25. јуна 2026. године);
3. Разматрање Предлога закона о потврђивању Споразума између Владе Републике Србије и Владе Републике Азербејџана о сарадњи у области безбедности хране, који је поднела Влада (број 011-2091/26 од 25. јуна 2026. године).

Председник Одбора је предложио спајање расправе од друге до треће тачке Дневног реда седнице Одбора. Одбор је већином гласова (10 за, 1 није гласао) прихватио овај предлог.

[bookmark: _GoBack]Пре почетка расправе о тачкама дневног реда, усвојен је записник 30. седнице Одбора, која је одржана 23. јуна 2026. године, у тексту у коме је и предложен. Записник је усвојен већином гласова (10 за, 1 уздржан).

Такође, председник Одбора је ставио на гласање предлог да се гост обрати на почетку седнице Одбора. Одбор већином гласова (4 за, 2 против, 5 није гласало), није прихватио овај предлог.

Прва тачка дневног реда – Стање у Управи за ветерину са посебним освртом на заразну болест афричка куга свиња.
Државни секретар Министарства пољопривреде, шумарства и водопривреде Предраг Ројевић рекао је да су афричком кугом тренутно захваћени следећи окрузи: Сремски, Мачвански, Колубарски, део Београда и Орашје код Велике Плане. Зараза је одјављена у Поморавском и Шумадијском округу, док је у току одјава заразе у Борском округу.
Афричка куга потврђена је и на фарми „Мистрал“ у Хртковцима, у општини Рума, која броји 10.985 свиња различитих категорија. Наведено је да је болест афричке куге током ове године регистрована на 496 газдинстава, на територији 18 општина. У зараженим газдинствима угинуло је 1.015 свиња, док је еутаназирано 10.515 грла, уз нешкодљиво уклањање лешева и спровођење прописаних мера чишћења и дезинфекције. Најсложенија ситуација је на подручју Сремског и Мачванског округа, као и на подручју београдске општине Обреновац.

У дискусији су учествовали народни посланици: Маријан Ристичевић, Милија Милетић, Драган Јовановић,  Дејан Булатовић и Слободан Илић.
Такође, Ференц Мајор председник Удружења одгајивача свиња Бачка Топола се обратио на седници Одбора и указао на проблеме у свињарству.

Одбор је већином гласова (10 за, 1 није гласао) усвојио следећи:

                                                  З а к љ у ч а к
Одбор препоручује да се што хитније сазове Оперативни штаб за спречавање, сузбијање и искорењивање заразне болести афричке куге свиња.

Друге до треће тачке дневног реда –Разматрање Предлога закона о потврђивању Споразума о сарадњи између Владе Републике Србије и Владе Народне Демократске Републике Алжир у области заштите биља и биљног карантина, који је поднела Влада  и Разматрање Предлога закона о потврђивању Споразума између Владе Републике Србије и Владе Републике Азербејџана о сарадњи у области безбедности хране, који је поднела Влада.

Одбор је без расправе већином гласова (10 за, 1 није гласао), а на основу члана 156. став 3. Пословника Народне скупштине одлучио да поднесе Народној скупштини следећи
                                                              И з в е ш т а ј
Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о сарадњи између Владе Републике Србије и Владе Народне Демократске Републике Алжир у области заштите биља и биљног карантина, који је поднела Влада.
	За известиоца Одбора на седници Народне скупштине одређен је Маријан Ристичевић, председник Одбора.

Одбор је без расправе једногласно (10 за), а на основу члана 156. став 3. Пословника Народне скупштине одлучио да поднесе Народној скупштини следећи
    И з в е ш т а ј
	Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Републике Азербејџана о сарадњи у области безбедности хране, који је поднела Влада.
	За известиоца Одбора на седници Народне скупштине одређен је Маријан Ристичевић, председник Одбора.
Пошто других питања и предлога није било, седница је закључена у 14.33  часова.

Саставни део овог записника чини обрађени тонски снимак седнице Одбора, а видео запис се налази на интернет страници Народне скупштине.



         СЕКРЕТАР 					                                         ПРЕДСЕДНИК

Жељко Попдимитровски					                        Маријан Ристичевић

